**Minis****tru kabineta noteikumu projekta “Depozīta samaksas vai iesniegšanas un atmaksāšanas vai atdošanas kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Depozīta samaksas vai iesniegšanas un atmaksāšanas vai atdošanas kārtība” izstrādāts, pamatojoties uz Publisko iepirkumu likuma 70.panta septīto daļu (redakcija stājas spēkā 2017.gada 1.martā) un Sabiedrisko pakalpojumu sniedzēju iepirkumu likuma 74.panta septīto daļu (redakcija stājas spēkā 2017.gada 1.aprīlī). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošā Publisko iepirkumu likuma redakcija (spēkā līdz 28.02.2017.) un Sabiedrisko pakalpojumu sniedzēju iepirkumu likuma redakcija (spēkā līdz 31.03.2017.) paredz iesniegumu izskatīšanu Iepirkumu uzraudzības birojā bez maksas, t.sk. līdzekļi, ar kuriem ierobežot nepamatotu iesniegumu iesniegšanu (nosacījumi attiecībā uz iesnieguma saturu), ņemot vērā statistiku par nepamatotajiem iesniegumiem, ir nepietiekoši. Attiecībā uz pieņemtajiem iesniegumiem tiek ierosināta administratīvā lieta, un katra iesnieguma izskatīšanai tiek veidota iesniegumu izskatīšanas komisija. Komisiju veido Iepirkumu uzraudzības birojs no tā amatpersonu vidus trīs locekļu sastāvā, nepieciešamības gadījumā pieaicinot nozares ekspertu. Attiecīgi Publisko iepirkumu likums un Sabiedrisko pakalpojumu sniedzēju iepirkumu likums nosaka prasības iesniegumu izskatīšanas komisijas locekļiem un kārtību, kādā komisija izskata iesniegumus. Līdz šim apkopotā statistika par pamatoto un nepamatoto iesniegumu īpatsvaru (par 2012.-2016. gadu) apliecina, ka par nepamatotiem Iepirkumu uzraudzības biroja iesniegumu izskatīšanas komisija ir atzinusi aptuveni 55% no izskatītajiem iesniegumiem. Ar noteikumu projektu paredzēts mazināt nepamatoto iesniegumu par iepirkuma procedūras rezultātiem apstrīdēšanu skaitu, ņemot vērā, ka risks zaudēt iemaksāto depozīta maksājumu mazinās arī piegādātāju vēlmi iesniegt apzināti nepamatotus iesniegumus, kavējot iepirkuma procedūru norisi un radot zaudējumus pasūtītājiem un citiem piegādātājiem.Vienlaikus noteikumu projektā paredzēts, ka depozītu var iesniegt kā bankas garantiju vai apdrošināšanas polisi. Bankas garantija un apdrošināšanas polise izsniedzama kā neatsaucama apņemšanās pēc saņēmēja (šajā gadījumā pēc Iepirkumu uzraudzības biroja) pirmā pieprasījuma samaksāt noteikto naudas summu (garantijas vai apdrošināšanas summu), ja klienta (pretendenta) iesniegtais iesniegums ir atzīts par nepamatotu. Tādējādi, lai minētos depozīta veidus atzītu par atbilstošiem, tiem jānodrošina naudas samaksa pēc Iepirkumu uzraudzības biroja pieprasījuma likumā noteiktajos gadījumos, kad depozīts tiek zaudēts. Šajā gadījumā depozīta summu izmaksā attiecīgi vai nu banka vai apdrošināšanas sabiedrība, attiecīgi šie jautājumi ir saistīti un noteikumu projektā iekļauti depozīta atdošanas kārtības regulējumā, ņemot vērā, ka šī noteikumu nodaļa attiecas tieši uz bankas garantijas un apdrošināšanas polises kā depozīta regulējumu.Bankas garantijas un apdrošināšanas polises ir viens no depozīta iemaksas veidiem, kas paredzēts, lai dotu piegādātājam iespēju izvērtēt un izvēlēties sev izdevīgāko un pieejamāko risinājumu ar viszemākajām izmaksām. Noteikumu projektā ir noteikts, ka Iepirkumu uzraudzības birojs nesedz pretendenta izmaksas, kas saistītas ar apdrošināšanas polises vai bankas garantijas noformēšanu. Depozīta veida izvēle (un attiecīgi arī tas, cik izmaksās šāds depozīts) ir pretendenta ziņā, un ar noteikumu regulējumu nav paredzētas papildu izmaksas Iepirkumu uzraudzības birojam un valsts budžetam.Noteikumu projekts atbilstoši dotajam deleģējumam nosaka:* depozīta maksājuma samaksas vai depozīta iesniegšanas kārtību;
* depozīta maksājuma atmaksāšanas vai depozīta atdošanas kārtību.
 |
| 3. | Projekta izstrādē iesaistītās institūcijas | Finanšu ministrija un Iepirkumu uzraudzības birojs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts radīs ietekmi uz personām, kuras piedalās publiskajos iepirkumos un vēlas Iepirkumu uzraudzības birojā iesniegt iesniegumu par iepirkuma procedūras rezultātu apstrīdēšanu.Personas, kuras vēlēsies apstrīdēt iepirkuma procedūras pārtraukšanas likumību vai iepirkuma procedūras dokumentos iekļautās prasības, noteikumu projekts neietekmēs.Precīzu iesniegumu iesniedzēju skaitu, kuriem būs jāiemaksā vai jāiesniedz depozīts, nav iespējams noteikt. |
| 2. | Tiesiskā regulējuma ietekme uz tautsaimniecību un administratīvo slogu | Salīdzinot ar līdzšinējo situāciju, kad ir paredzēta iesnieguma izskatīšana Iepirkumu uzraudzības birojā bez maksas, personām, kuras vēlēsies iesniegt iesniegumu par iepirkuma procedūras rezultātiem, palielināsies administratīvais slogs, jo pirms iepirkuma procedūras rezultātu apstrīdēšanas būs jāveic papildu darbības: 1) jāveic depozīta samaksa vai jāveic darbības depozīta garantijas vai apdrošināšanas polises iegūšanai; 3) jānodrošina depozīta maksājuma samaksa vai iesniegšana atbilstošā termiņā, proti, jānodrošina, lai maksājums būtu saņemts Iepirkumu uzraudzības biroja deponēto līdzekļu kontā Valsts kasē pirms iesnieguma iesniegšanas, bet depozīta kā bankas garantijas vai apdrošināšanas polises iesniegšanas gadījumā jānodrošina, lai depozīta garantija vai apdrošināšanas polise tiek iesniegta Iepirkumu uzraudzības birojā noteiktā termiņā oriģināla veidā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projektā paredzētais regulējums par depozīta maksājuma samaksas vai iesniegšanas un atmaksas vai atdošanas kārtību tieši izriet no Publisko iepirkumu likuma (redakcija stājas spēkā 2017.gada 1.martā) un Sabiedrisko pakalpojumu sniedzēju iepirkumu likuma (redakcija stājas spēkā 2017.gada 1.aprīlī), kuru izstrādē piedalījās sabiedrisko organizāciju pārstāvji.Atsevišķi sabiedrības informēšanas pasākumi nav veikti, tomēr gan presē, gan Finanšu ministrijas mājaslapā ir bijusi informācija par likumprojektu “Publisko iepirkumu likums” un likumprojektu “Sabiedrisko pakalpojumu sniedzēju iepirkumu likums”, kuros ir ietverts attiecīgs deleģējums izdot šos Ministru kabineta noteikumus. |
| 2. | Sabiedrības līdzdalība projekta izstrādē | Publisko iepirkumu likuma un Sabiedrisko pakalpojumu sniedzēju iepirkuma likuma izstrādē plaši tika iesaistītas ne vien valsts pārvaldes iestādes, bet arī nevalstiskās organizācijas un sociālie partneri. Attiecīgajā darba grupā tika aicināti piedalīties arī darba grupas sastāvā neiekļauto nevalstisko organizāciju pārstāvji, kas izradīja šādu interesi likumprojektu izstrādes gaitā. Līdz ar to darba grupas sēdēs piedalījās pārstāvji no Iepirkumu uzraudzības biroja, Valsts kancelejas, Tieslietu ministrijas, Ekonomikas ministrijas, Iekšlietu ministrijas, Labklājības ministrijas, Zemkopības ministrijas, Satiksmes ministrijas, Nodrošinājuma valsts aģentūras, Valsts reģionālās attīstības aģentūras, Valsts ugunsdzēsības un glābšanas dienesta, Valsts darba inspekcijas, Pilsonības un migrācijas lietu pārvaldes, Rīgas brīvostas pārvaldes, Liepājas speciālās ekonomiskās zonas pārvaldes, VAS “Latvijas Valsts meži”, Latvijas Pašvaldību savienības, Ārvalstu investoru padomes Latvijā, Latvijas Darba devēju konfederācijas, Latvijas Tirdzniecības un rūpniecības kameras, Latvijas Arhitektu Savienības, biedrības “Būvniecības attīstības stratēģiskā partnerība”, biedrības “Latvijas celtnieku arodbiedrība”, biedrības “Latvijas Informācijas un komunikācijas tehnoloģijas asociācija”, Latvijas Zvērinātu revidentu asociācijas, Latvijas būvnieku asociācijas, Latvijas Brīvo Arodbiedrību Savienības un biedrības “Latvijas būvuzņēmēju partnerība”. |
| 3. | Sabiedrības līdzdalības rezultāti | Depozīta maksājuma jautājums sabiedrības līdzdalības rezultātā tika gan atbalstīts, gan tika arī sniegti iebildumi.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iepirkumu uzraudzības birojs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Iesaistītās institūcijas Ministru kabineta noteikumu izpildi nodrošina to esošo funkciju un uzdevumus ietvaros.Ministru kabineta noteikumu izpildei nav nepieciešams radīt jaunas vai likvidēt esošās institūcijas, kā arī nav nepieciešams reorganizēt esošās institūcijas. |
| 3. | Cita informācija | Nav. |

Anotācijas III, IV un V sadaļa – projekts šīs jomu neskar.

Finanšu ministre D. Reizniece-Ozola

Oga 67326792

monta.oga@iub.gov.lv